Κοτολέτα α λα μιλανέζε
Κοτολέτα α λα μιλανέζε, σνίτσελ στο φούρνο με ντοματένια σάλτσα για το σερβίρισμα.
4 μπριζόλες μοσχαρίσιες γάλακτος (προτιμότερο κόντρα), περίπου 250- 300 γρ. η καθεμία, με κόκαλο – ζητάμε από τον κρεοπώλη να καθαρίσει το κόκαλο απο κρέας και λίπη (του ζητάμε να μας τα κάνει κιμά), 300 γρ. πάνκο (τραγανά τρίμματα ψωμιού, προϊόν ασιατικής προέλευσης – σε καταστήματα με ασιατικά προϊόντα) ή τριμμένη φρυγανιά, 150 γρ. παρμεζάνα, τριμμένη, 6 αυγά, ελαφρά χτυπημένα, 200 ml μουστάρδα πικάντικη, 80 γρ. αλεύρι για όλες τις χρήσεις, 250 ml ελαιόλαδο, αλάτι, πιπέρι φρεσκοτριμμένο, φέτες από 1 λεμόνι, για το σερβίρισμα, 2 μάτσα ρόκα, χοντροκομμένη, 20 ντοματίνια, κομμένα στη μέση, 40 ml ελαιόλαδο, αλάτι, πιπέρι φρεσκοτριμμένο
Για να ετοιμάσουμε την κοτολέτα α λα μιλανέζε προθερμαίνουμε τον φούρνο στους 200°-220° C, στη λειτουργία του αέρα.Σε ένα μπολ ανακατεύουμε την παρμεζάνα με το αλεύρι και σε ένα άλλο μπολ χτυπάμε τα αυγά με τη μουστάρδα.Σε ένα τρίτο μπολ ρίχνουμε το πάνκο.Αλατοπιπερώνουμε τις κοτολέτες και τις περνάμε πρώτα από την παρμεζάνα, μετά από τα αυγά και τέλος από το πάνκο, πιέζοντας για να κολλήσουν πάνω στο κρέας τα υλικά του παναρίσματος. Στρώνουμε τη λαμαρίνα του φούρνου με αντικολλητικό χαρτί και απλώνουμε τις κοτολέτες. Ψήνουμε για περίπου 15-20 λεπτά, μέχρι να χρυσίσουν και να γίνουν καταπώς θέλουμε. Ανακατεύουμε τα υλικά για τη σαλάτα και τη σερβίρουμε μαζί με τις κοτολέτες και τις φέτες λεμονιού.
Αυγά,Μοσχάρι,Τυρί